Oro paštas

Oro paštas – pašto siuntinių gabenimas oro transportu, įvairiais orlaiviais ir pašto balandžiais.

Istorija

Balandžių paštas 

Laiškų siuntimas naudojant pašto balandžius yra pats seniausias pašto siuntimas oru. Šis būdas buvo naudojamas iki pat XX amžiaus.

Artilerinis paštas 

XV – XVI a. buvo naudojamas artilerinis paštas, rašytines žinutes siunčiant oru panaudojant artilerinius ginklus. Pastarieji šaudė specialiais sviediniais, kuriuose buvo sudėta korespondencija.

Orlaivių panaudojimas 
Nuo XIX a. oro paštui pradėti naudoti skraidantys aparatai, kurie buvo lengvesni už orą – aerostatai (oro balionai) ir dirižabliai, kurių dėka atsirado aerostatų ir dirižablių paštas. XX a. atsiradus sunkesniems už orą skraidantiems aparatams – lėktuvams, pradėtas stipriai plėtoti aviapaštas. Kur kas mažiau išsivystė sraigtasparnių ir sklandytuvų paštas.

Aerostatų paštas 

Pirmasis korespondencijos pristatymas orlaiviu įvyko 1785 m. sausio 7 d. Siuntinys oro balionu buvo nuskraidintas iš Doverio Anglijoje į Kalės apylinkes Prancūzijoje.

1793 m. sausio 9 d., Šiaurės Amerikoje, pirmojo skrydžio metu iš Filadelfijos į Deptfordą (Niu Džersis), Žanas-Pieras Blanšardas skraidino asmeninį Džordžo Vašingtono laišką, skirtą įteikti vieno žemės sklypo savininkui, kuriame nusileido Blanšardas. Šio įvykio dėka buvo įvykdytas pirmasis oro pašto skrydis JAV.

Pirmas, oficialus, pašto pristatymas oru JAV įvyko 1859 m. rugpjūčio 17 d., kai Džonas Vaisas pilotavo oro balioną iš Lafajetės (Indiana) į Niujorką. Blogos oro sąlygos privertė jį nusileisti Kravfordsvilyje (Indijana), o paštas, į numatytą vietą, pristatytas traukiniu. 1959 m. šio įvykio paminėjimui JAV pašto tarnyba išleido aviapašto ženklą, kurio nominalas 7 JAV centai.

Prancūzijos-Prūsijos karo metu (1870–1871 m.) iš Paryžiaus ir Meco paštas taip pat buvo gabenamas oro balionais, praskrendančiais virš vokiečių, apsupusių šiuos miestus. 1877 m. oro baliono skrydžio į Nešvilį (Tenesis) metu taip pat buvo gabenamas paštas.

Dirižablių paštas 

1908–1939 m. paštas taip pat buvo gabenamas dirižabliais, o šis būdas žinomas kaip dirižablių paštas. Labiausiai pasižymėjo vokiečių dirižabliai. Daug valstybių buvo išleidę specialius dirižablių pašto ženklus.

Aviapaštas 

1903 m., atsiradus lėktuvams, iškart buvo susidomėta pašto siuntų gabenimu jais. XX a. aviapaštas tapo pagrindine priemone siunčiant korespondencijas ir siuntinius.

Raketų paštas 

Nuo XX a. 4 dešimtmečio, kai kuriose valstybėse bandyta paštą gabenti raketomis.

Šaltiniai

Literatūra 
 Didysis filatelijos žodynas / Н. И. Владинца и В. А. Якобса. – М.: Радио и связь, 1988. – 320 psl. – ISBN 5-256-00175-2.
 Лангер Ф. Розовый Меркурий. О чём рассказали марки. – М.: Связь, 1969. – 224 psl. (Žr. Хайдарабад – воздушная почта.)
 Притула В. В. Почтовые маяки Пятого океана. – М.: Радио и связь, 1982. – 104 psl. – (Iš serijos Библиотека юного филателиста; Вып. 12).
 Соркин Е. Б. Почта спешит к людям. – М.: Знание, 1977. – 128 psl. (Žr. Из осаждённого города, Письма несут голуби, В небе – дирижабль, На стремительных крыльях, В строй вступает вертолёт и В пламени взлетает ракета.)
 Filatelijos žodynas / sudarė О. Я. Басин. – М.: Связь, 1968. – 164 psl.
 Gline C. V. Jean Pierre Blanchard: made first U. S. aerial voyage in 1793 // Aviation History. – 1996. – September.

Nuorodos 
 Trumpa Žano-Piero Blanšardo biografija  

Paštas